《早发葑门得风直抵皂林泊》
元代·钱惟善

白龙庙前风浪生，扁舟初离阖闾城。婵娟霜月雁千里，颠倒衣闾鸡五更。

橹答渔歌江入梦，帆迎野色树移程。苇间何限秋萧瑟，愁绝胡笳出塞声。

作者简介：钱塘人，字思复，号曲江居士。顺帝至正元年，省试《罗刹江赋》，时锁院三千人，独惟善据枚乘《七发》，辨钱塘江为曲江，由是得名。官副提举。张士诚据吴，弃官。既殁，与杨维桢、陆居仁同葬干山，人称三高士墓。有《江月松风集》。